Last Night on Earth
„Last Night on Earth“ — ირლანდიური როკ-ჯგუფ U2-ს სიმღერა და მესამე სინგლი ალბომიდან Pop, რომელიც გამოვიდა 1997 წელს. სიმღერა პირველად დაიწერა ჯერ კიდევ ალბომზე Zooropa მუშაობისას. 1995 წელს, როდესაც დაიწყო მუშაობა ახალ სტუდიურ დისკზე, ჯგუფმა იმუშავა მის სახეცვლილ ვარიანტზე. თუმცა, სინამდვილეში, ეს იყო ერთ-ერთი უკანასკნელი სიმღერა, რომელიც ჩაიწერა Pop-ისათვის. სიმღერისათვის გადაღებულ მუსიკალურ ვიდეოში მონაწილეობს მწერალი უილიამ ბეროუზი.